AUR anunță că se alătură protestelor anti-restricții. Partidul le cere lui Florin Cîțu și Raed Arafat să demisioneze.
AUR se alătură protestelor anti-restricții din întreaga țară. AUR cere demisiile lui Florin Cîțu și Raed Arafat. "AUR denunță climatul de psihoză generalizată prin care Guvernul Cîțu-Barna-Hunor îl perpetuează în România".
Alianța pentru Unirea Românilor (AUR) va protesta în fața prefecturilor din toată țara și în Piața Universității din București, la ora 17:00, "împotriva măsurilor ilegale prin care Guvernul Cîțu încalcă drepturile și libertăților fundamentale ale românilor"."Alianța pentru Unirea Românilor va protesta în fața prefecturilor din toată țara și în Piața Universității din București astăzi, la ora 17:00, împotriva măsurilor ilegale prin care Guvernul Cîțu încalcă drepturile și libertăților fundamentale ale românilor. AUR denunță climatul de psihoză generalizată prin care Guvernul Cîțu-Barna-Hunor îl perpetuează în România, încălcarea constantă a drepturilor și libertăților cetățenești săvârșită cu complicitatea întregii clase politice, măsurile dictatoriale care proiectează pedeapsa colectivă asupra tuturor românilor, considerați infractori, lipsa cu desăvârșire a unor politici publice coerente cu măsuri profilactice anti-COVID 19, sugrumarea agenților economici și dezastrul la care a ajuns mediul de afaceri, tirania mediatică prin care se promovează vaccinuri experimentale cu complicitatea presei și dubla măsură abordată în aplicarea sancțiunilor", transmite AUR.Liderii AUR cer demisia premierului Florin Cîțu și a șefului Departamentului pentru Situații de Urgență, Raed Arafat."În acest context, Alianța pentru Unirea Românilor cere Guvernului ridicarea de urgență a tuturor restricțiilor ilegale, incoerente și iraționale impuse sub pretextul crizei sanitare. Ridicarea de urgență a impunerii purtării măștilor în spații închise sau deschise, explicații publice cu privire la fundamentarea științifică pe a impunerii restricțiilor și demisia premierului Florin Cîțu și a șefului Departamentului pentru Situații de Urgență, Raed Arafat. Alianța pentru Unirea Românilor a fost legitimată politic prin vot democratic de o parte semnificativă a poporului român și va folosi toate instrumentele legale de care dispune, instituționale și civice, pentru a reprezenta interesele tuturor românilor", potrivit comunicatului de presă.